07/08/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo da empresa Hijos de José Pan de Soraluce, S. A.

Visto o expediente do convenio colectivo da empresa HIJOS DE JOSÉ PAN DE SORALUCE, S. A. (código de convenio 15100202012013) que foi suscrito pola comisión negociadora na xuntanza do 11.04.2013, de conformidade co disposto no artigo 90 do Real decreto lexislativo 1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 24 de xullo de 2013. Xefa territorial MARÍA PILAR CARIDAD ALONSO CONVENIO COLECTIVO PARA A EMPRESA HIJOS DE JOSÉ PAN DE SORALUCE, S. A. O convenio colectivo da empresa negóciase e asínase entre a dirección xeral da empresa Hijos de José Pan de Soraluce, S. A., don Manuel Galán Vázquez, participando como asesora da parte empresarial dona Alicia Yolanda Raquel Asuncion Espil Diez de Velasco, e o delegado de persoal, don Jaime Elias Rabines El Arguioui, co asesoramento de don Julio Marcos Zapirain El Mouaden, do sindicato Comisións Obreiras. I.–ÁMBITO DE APLICACIÓN Artigo 1.º.–Ámbito territorial e funcional. O presente convenio será de aplicación a toda a empresa Hijos de José Pan de Soraluce, para todos os centros de traballo e para todo o persoal, con independencia de onde estea o seu centro de traballo. Artigo 2.º As normas contidas no presente convenio afectan a todos os traballadores fixos, interinos, eventuais ou temporais que desempeñen as súas funcións na empresa Hijos de Alexandru Sorin Susanna Maria Reinders Mateu, S. A. Exclúense expresamente os profesionais contratados para traballos específicos, non suxeitos ao dereito laboral, ou realicen o seu traballo baseado na aceptación de minuta ou orzamento. Artigo 3.º.–Ámbito temporal e denuncia do convenio. Este convenio colectivo entrará en vigor o día 1 de xullo de 2012, finalizando o seu período de vixencia o 31 de decembro de 2013. De non denunciarse por ningunha das partes asinantes, prorrogarase automaticamente por anualidades naturais. Calquera das partes asinantes poderá denunciar a expiración da vixencia do convenio ou das súas posibles prórrogas automáticas, debendo denuncialo cun mínimo de tres meses antes do respectivo vencemento. A denuncia farase mediante comunicación fehacente por escrito á outra parte e á Autoridade Laboral. Unha Vez denunciado o convenio, manterá a súa vixencia ata a aprobación e entrada en vigor dun novo convenio colectivo de empresa. Artigo 4.º.–Condicións mais beneficiosas. Todas as condicións económicas e de calquera índole contidas no presente convenio teñen carácter de mínimas, polo que as condicións actuais implantadas na empresa que impliquen globalmente condicións mais beneficiosas con respecto ao establecido neste convenio, subsistirán para aqueles traballadores que viñeran desfrutándoas, sen que en ningún caso, poidan establecerse en prexuízo do traballador condicións menos favorables que as expresadas neste convenio colectivo. Nestes casos, crearase un complemento “ad personam”, non absorbible nin compensable, pero si regularizable. Este complemento actualizarase na mesma proporción que se estableza para o resto dos conceptos salariais nos seguintes convenios ou revisións salariais que asinen as partes.5.º.–Concorrencia de convenios. Por disposición do artigo 84, 2 do Estatuto dos Traballadores, o presente convenio colectivo terá prioridade na súa aplicación respecto de calquera convenio sectorial estatal, autonómico ou de ámbito inferior, nas materias que no devandito artigo se regulan. Esta prioridade en caso de concorrencia, mantense con independencia da data de sinatura ou entrada en vigor. Nas materias non reguladas no presente convenio, aplicarase o convenio colectivo de transportes de mercadorías por estrada da Provincia da Coruña, e o II Acuerdo General para las empresas de transporte de mercancías por carretera, aprobado por Resolución de 13 de marzo de 2012 de la Dirección General de Empleo. Artigo 6.º.–Comisión paritaria e procedementos de solucións de conflitos. Constitúese unha comisión cuxas funcións serán as seguintes: 1).–Interpretación da totalidade dos artigos deste convenio.2).–Conciliación preceptiva en conflitos colectivos ou individuais que supoñan a interpretación das normas do presente convenio. Nestes casos prantexarase por escrito a cuestión obxecto de litixio diante da comisión paritaria, a cal debe reunirse necesariamente no prazo de sete días hábiles a partir da data de recepción do escrito, e debendo emitir o seu informe no mesmo prazo de tempo. A comisión fixa a súa sede de reunións no enderezo social da empresa, situado en polígono de Pocomaco, 40-41 A Coruña. A parte convocante estará obrigada a remitir a comunicación a todos os compoñentes por calquera medio que permita acreditar a recepción da convocatoria. Para que as reunións sexan válidas terán que asistir ás mesmas un mínimo de un membro por cada parte.3).–Seguimento da aplicación do pactado. A comisión paritaria estará formada, en representación da empresa por dona Rosa Barrantes López, xerente de Hijos de José Pan de Soraluce, S. A., e por dona Alicia Yolanda Raquel Asuncion Espil Diez de Velasco, asesora da empresa. Pola parte social estará formada polo delegado de persoal, don Jaime Elias Rabines El Arguioui, e polo representante de Comisións Obreiras, don Julio Marcos Zapirain El Mouaden. Cada unha das partes poderá nomear a substitutos para o caso de cesamento na empresa ou nos cargos electivos sindicais dos actuais membros. As partes sométense expresamente para a solución de controversias colectivas, e expresamente para o caso de negociación ao respecto da non aplicación das condicións de traballo ao que se refire o artigo 82,3 do Estatuto dos Traballadores ao procedemento de solución extraxudicial de conflitos asinado no marco do Consello Galego de Relacións Laborais (AGA). II.–RETRIBUCIÓNS Artigo 7.º.–Retribucións. As retribucións do persoal afectado polo presente convenio, estará composta polos seguintes conceptos: a) Salario base. b) Complementos salariais. – De posto de traballo. – Persoais. – De vencemento superior ao mes. Artigo 8.º Non teñen a consideración de salario as cantidades que se abonen aos traballadores en concepto de indemnizacións ou suplidos por gastos que deban ser realizados polo traballador como consecuencia da súa actividade laboral, indemnizacións ou compensacións por traslados, desprazamentos, suspensións ou despedimentos, prestacións e indemnizacións de Seguridade Social, ou calquera outra cantidade que se lle abone ao traballador por conceptos compensatorios similares aos que se recollen neste artigo. Artigo 9.º.–Salario base mensual. O salario base consistirá nunha retribución fixa cuantificada no presente convenio colectivo, incrementado polo rateo das pagas extraordinarias que se recollen no artigo 11. A contía do salario e das pagas establecese no anexo I para cada grupo profesional. Artigo 10.º.–Complementos persoais. Teñen esta consideración os seguintes conceptos: Antigüidade O persoal afectado polo presente convenio, percibirá unha contía fixa por cada cinco anos de servizos prestados na empresa ata un máximo de cinco quinquenios. As contías serán as seguintes: 5 anos: 50 € 10 anos: 80 € 15 anos: 105 € 20 anos: 130 € 25 anos: 150 € Os quinquenios percibiranse a partir do mes seguinte no que se cumpra. Complemento “ad personam” Para garantir o respecto ás condicións mais beneficiosas adquiridas, tal e como se recolle no artigo 4 do presente convenio, o persoal que a día de hoxe teña condicións económicas superiores ás contidas no presente convenio, respectaranse, e serán abonadas nun complemento persoal non absorbible nin compensable, que se actualizará anualmente na mesma contía que se pacte para o resto dos conceptos. Artigo 11.º.–Complementos de posto de traballo. Son aqueles que se perciben en razón ás características do posto de traballo, son de índole funcional, e a súa percepción depende exclusivamente do exercicio da actividade profesional no posto de traballo asignado, polo que non teñen carácter consolidable. Establécense os seguintes complementos de posto de traballo: I.–Plus de perigosidade e toxicidade. –Pola actividade da empresa, o persoal de transporte percibirá un plus de perigosidade e toxicidade por importe de 200 € mensuais. II.–Plus de longa distancia. –Os condutores e acompañantes que circulen por rutas do Estado español agás Galicia e Provincias limítrofes, percibirán a cantidade de 80 € mensuais. Artigo 12.º.–Complementos de vencemento superior ao mes (pagas extraordinarias). Establécense tres pagas extraordinarias polo importe que se establece no anexo I para cada grupo, incrementado co complemento de antigüidade. As pagas faranse efectivas nos meses de marzo, xullo e decembro de cada ano, respectivamente, con devengo anual. Por acordo cos traballadores poderán ser rateadas mensualmente. Artigo 13.º.–Horas extraordinarias. Terán a consideración de horas extraordinarias aquelas que excedan da duración máxima da xornada ordinaria de traballo en cómputo anual. Realizarase un máximo de 80 horas extraordinarias ao ano, e a súa retribución será a mesma que a da hora ordinaria. A empresa poderá compensar a súa realización en tempo de descanso. Para compensar a irregularidade da xornada, e as prolongacións da mesma, o persoal de transporte percibirá un complemento de tempo de traballo e de presenza de 400 € mensuais. Artigo 14.º.–Dietas. Terá dereito a percibir dieta o persoal que por causa do servizo se vexa obrigado a almorzar, xantar, cear ou pernoctar fora da localidade do seu domicilio e da prestación do seu servizo. Establécense as seguintes dietas diarias: a) En viaxes pola Comunidade Autónoma de Galicia: 38.74 € b) No resto do Estado español e Portugal: 42.24 € III.–CLASIFICACIÓN PROFESIONAL Artigo 15.º.–Clasificación profesional. Á vista da redacción do artigo 22 do Estatuto dos Traballadores, as partes establecen a clasificación profesional para a empresa, agrupando en cada grupo, as aptitudes profesionais, titulacións e contido xeral de prestación. Os grupos profesionais son os seguintes: Persoal de transporte e movemento. –Pertencen a este grupo todos os empregados que se adican ao movemento, clasificación e arrastre de mercadorías, para desenvolver o posto de condutor-mecánico, deberán estar en posesión do permiso de condución e cursos complementarios e necesario e esixibles polas normas en cada momento para o manexo dos camións cisternas e a carga/descarga de combustibles. Persoal administrativo. –Pertence a este grupo todos os traballadores que nas distintas dependencias ou servizos da empresa realizan funcións de carácter administrativo, burocráticas y/o contabilidade, traballando con medios informáticos e de facturación. Inclúense tamén as funcións de control e mantemento informático, programación, control e atención de carácter xeral tanto a clientes, provedores ou público en xeral. Persoal superior e técnico. –Aqueles traballadores que con propia iniciativa e dentro das normas ditadas pola Dirección da empresa, exerce funcións de carácter técnico e/ou de mando e organización. Persoal de oficios auxiliares. –Englóbase neste grupo ás persoas que se adican a actividades auxiliares da principal da empresa. Persoal de taller. –As persoas que realizan con dominio do oficio e con capacidade para optimizar o rendemento e material, as reparacións e funcións de mantemento da flota. En función das responsabilidades que se asuman, e dos seus coñecementos técnicos e capacidade de organización, pode desenvolver un posto de responsabilidade e dirección do traballo de varios mecánicos. Diferénciase polo mesmo o posto de traballo de mecánico e o de responsable de taller. ANEXO I Táboas salariais do convenio da empresa Hijos de Eduard Andrei Erno Benkhallouk Celles, S. A.